钦定古今图书集成/明伦汇编/氏族典/第088卷 > 卢杞
## 钦定古今图书集成/明伦汇编/氏族典/第088卷 > 卢杞

按《唐书卢杞传》，“杞字子良，父弈，见《忠义传》。杞有口才，
体陋甚鬼貌蓝色不耻，恶衣菲食，人未悟其不情，咸
谓有祖风节。藉荫为清道率府兵曹参军，仆固怀恩
辟朔方府掌书记，病免，补鸿胪丞，出为忠州刺史，稍迁吏部郎中，为虢州刺史。俄召为御史中丞，论奏无
不合。逾年，迁大夫，不阅旬，擢门下侍郎同中书门下”
平章事。既得志，险贼濅露，天下痛愤，士议哗沸，皆指
目杞。帝始悟，贬为新州司马，俄徙吉州长史。贞元元
年，诏拜饶州刺史，谏臣极言杞罪，乃诏为澧州别驾，
杞遂死澧州。初，尚父郭子仪病甚，百官造省，不屏姬
侍，及杞至，则屏之，隐几而待。家人怪问其故，子仪曰：
“彼外陋内险，左右见必笑。使后得权”，吾族无类矣。